સ્વામિનારાયણ ભગવાને અખંડ કથા કીર્તનના જ્ઞાનયજ્ઞ સદાય ચાલુ કરી દીધા, સંતો જ્ઞાન કથા એવી સરસ કરે કે ગામડાના ખેડૂત પણ સમજી શકે અને અભણ પણ સમજી શકે. વિદ્વાન સાંભળે તો વિચાર કરતો થઈ જાય. આવો બ્રહ્મવિદ્યારૂપી ગંગાજીનો પ્રવાહ ચાલુ રાખ્યો. આપણા ઊદ્ધવ સંપ્રદાયનાં બંધારણો અતિ સારાં છે. એક દિવસમાં પાંચ કથા થાય, પાંચ માનસીપૂજા થાય અને પાંચ વખત આરતી ઉતરે. કેવી અદ્ભૂત રીત ભગવાને પ્રવર્તાવી છે !